Kaukazinis kėnis

Abies nordmanniana subsp. nordmanniana
  Abies nordmanniana subsp. bornmuelleriana
  Abies nordmanniana subsp. equi-trojani

Kaukazinis kėnis (Abies nordmanniana) – pušūnų (Pinophyta) skyriaus, pušinių šeimos (Pinaceae) spygliuočių medžių rūšis.

 Paplitimas 
Rūšis savaime paplitusi Juodosios jūros pietinių ir rytinių pakrančių kalnuose (Turkijoje, Gruzijoje, Armėnijoje, Azerbaidžane, pietvakarinėje Rusijoje palei Juodosios jūros rytų pakrantę).

Natūralaus paplitimo areale virš jūros lygio auga 500–2001 m aukštyje,iucnredlist.org / Caucasian Fir | Tarptautinė raudonoji knyga kur per metus iškrinta nuo 1000 mm ir daugiau kritulių.

 Apibūdinimas 
Kaukaziniai kėniai yra piramidės formos visžaliai, spygliuočiai medžiai, be to, aukščiausiai išaugantys vietiniai Europos medžiai. Jų aukštis jų savaiminio paplitimo regionuose įprastai siekia 40-50 m aukštį. Stambūs individai, esantys 61 m aukščio su kamieno skersmeniu iki 2 m gerokai reti. Kaip teigia juos tyrinėję specialistai, Vakarų Kaukaze esančiame Kaukazo rezervate prie Mzymtos upės yra užregistruotas 78 m aukščio šios rūšies medis. Taip pat yra pranešimų, kad Vakarų Kaukaze auga ir iki 85 m aukščio šios rūšies medžiai,rbth.com / From the forests of Komi to the Western Caucasus: Russia’s UNESCO treasures, March 31, 2015 Joe Crescente bet tokie pranešimai gali būti niekuo nepagrįsti, nes niekur nėra oficialaus patvirtinimo.

Žievė pilka, lygi, o brandaus amžiaus individų įtrūkusi. Spygliai 1-3 (-3,5) cm ilgio ir 0,1-0,2 cm pločio, pailgi, plokšti, viršutinėje pusėje tamsiai žali, apatinėje pusėje su dviem porų juostelėmis. Moteriški kankorėžiai cilindriški, 10-20 cm ilgio, 4-5 cm pločio, sudaryti iš 150–200 plaušelių. Sėklos 6 mm ilgio, su 22 mm ilgio sparneliuconifers.org / Abies nordmanniana.

 Porūšiai 
Išskiriama nuo dviejų,powo.science.kew.org / Abies nordmanniana (Steven) Spachworldfloraonline.org / Abies nordmanniana (Steven) Spach | World Flora Online iki tryjų porūšių:
 Abies nordmanniana subsp. nordmanniana; šiauryčiausias kaukazinių kėnių porūšis. Savaime auga Vakarų Kaukaze ir šiauryčių Turkijoje;
 Abies nordmanniana subsp. bornmuelleriana; savaime auga šiaurinėje Turkijoje. A. bornmuelleriana Mattf. ir A. equi-trojani Asch. et Sint. ex Boiss. taksonominis statusas yra ginčytinas, bet Mattfeldas, Bornmülleris ir von Handel-Mazzetti (1925) jas aprašė kaip atskiras rūšis, tačiau vėliau jos buvo patikslintos kaip A. nordmanniana porūšiai (Coode & Cullen, 1965), ir šiuo metu tai yra labiausiai priimtina nuomonė. „Euro+Med PlantBase“ (Euro+Med, 2006) ir pasaulinė gamtos apsaugos organizacija (Knees & Gardner, 2011) A. bornmuelleriana traktuoja kaip A. nordmanniana subsp. equi-trojani sinonimą. Vietiniuose tyrimuose jos ir toliau dažniausiai nurodomos kaip atskiros rūšys (pavyzdžiui, Bergmann, Hosius, & Leinemann, 2013; Liepelt, Mayland-Quellhorst, Lahme, & Ziegenhagen, 2010; Linares, 2011; Scaltsoyiannes, Tsaktsira, & Drouzas, 1999). Senesnėje literatūroje buvo įtariama, kad abi rūšys yra hibridinės kilmės (Klaehn & Winieski, 1962).ncbi.nlm.nih.gov / Genetic variation in Tertiary relics: The case of eastern‐Mediterranean Abies (Pinaceae); Matúš Hrivnák, Ladislav Paule, Diana Krajmerová, Şemsettin Kulaç, Hakan Şevik, İbrahim Turna, Irina Tvauri, and Dušan Gömöry. Valstybinė medicinos biblioteka (National Library of Medicine) | Published online 2017 Oct 22.
 Abies nordmanniana subsp. equi-trojani; pietvakariausias kaukazinių kėnių porūšis. Savaime auga nedideliame šiaurvakarių Turkijos pakraštyje. Dalies mokslininkų laikomi kaip atskira kėnių genties Abies equi-trojani rūšimi,euforgen.org / Abies equi-trojani | Trojan fir ypač Turkijoje. „Euro+Med PlantBase“ (Euro+Med, 2006) ir pasaulinė gamtos apsaugos organizacija (Knees & Gardner, 2011) Abies bornmuelleriana arba Abies nordmanniana subsp. bornmuelleriana augančius šiaurinėje Turkijoje, traktuoja kaip Abies nordmanniana subsp. equi-trojani sinonimą, tai yra Abies nordmanniana subsp. equi-trojani porūšio populiacijos dalimi.

 Panaudojimas 
Kaip dekoratyvinis medis dažnai sodinamas parkuose ir didesniuose soduose. Kaukaziniai kėniai – viena svarbiausių Europoje kalėdinėms eglutėms auginamų rūšių, mėgstami dėl patrauklių spygliukų, kurie nėra aštrūs ir, medžiui išdžiūvus, lengvai nebyra kaip eglučių spygliukai.

Mediena minkšta, naudojama popieriaus gamybai, lengvoms konstrukcijoms.

 Auginimas Lietuvoje 
Kaukaziniai kėniai gali augti tik Lietuvos pajūrio regionuose, kur žiemos švelnesnės, o Rytų ir Vidurio Lietuvoje dažnai medeliai apšąla.medeinos.lt / Kėniai – nuo nykštuko iki milžino; Edita Medeina | 6 Jan 2020 Nepaisant tai, ir pajūryje augantys kaukaziniai kėniai, aukščiu niekada neprilygs vietinėms populiacijoms augančioms Kaukazo regione ir šiaurės Turkijoje.

Abies nordmanniana subsp. nordmanniana porūšis gali augti 5a, 5b, 6a, 6b, 7a, 7b, 8a, 8b, 9a atšiaurumo zonose.davisla.wordpress.com / Abies nordmanniana subsp. nordmanniana

 Sinonimai 
 Abies nordmanniana f. aurea Beissn.
 Abies nordmanniana f. pendula (M.Young) Beissn. 
 Abies nordmanniana f. robusta Beissn.
 Abies nordmanniana var. leioclada (Steven) Czeczott
 Abies nordmanniana var. tortifolia (Rehder) L.H.Bailey 
 Abies pectinata var. leioclada (Steven) Link ex Carrière 
 Abies picea var. leioclada (Steven) Lindl. & Gordon 
 Picea nordmanniana Loudon 
 Pinus abies var. leioclada (Steven) Endl. 
 Pinus abies var. nordmanniana (Steven) F.Muell. 
 Pinus nordmanniana Steven 
 Pinus picea var. leioclada (Steven) Ledeb.

 Taip pat skaitykite 
 Europos aukščiausios medžių rūšys
 Azijos aukščiausios medžių rūšys
 Europinis kėnis

 Šaltiniai 

 Nuorodos 
 euforgen.org / Abies nordmanniana / Caucasian fir

 Galerija 

Kategorija:Pušiniai
Kategorija:Medžiai ir krūmai